Izziņa par atzinumos sniegtajiem iebildumiem par

Ministru kabineta noteikumu projektu “**Noteikumi par valsts atbalstu Covid-19 izplatības negatīvās ietekmes**

**mazināšanai mājputnu nozarē**”

|  |
| --- |
|  |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| . |

|  |  |
| --- | --- |
| Datums | 01.06.2021. |
|  |  |
| Saskaņošanas dalībnieki | Finanšu ministrija; Tieslietu ministrija. |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas, Tieslietu ministrijas,  |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1.  | Anotācijas I. sadaļas 2.punkts  | **Finanšu ministrija**1.Noteikumu projektā paredzēts, ka ieņēmumu atbalsts periodā no 2020. gada 1. marta līdz 2021. gada 31. maijam ir piešķirams, ja pretendenta vidējais neto apgrozījums primārajā lauksaimnieciskajā ražošanā vai lauksaimniecības produktu pārstrādē atbalsta periodā ir vismaz par 5% zemāks salīdzinājumā ar neto apgrozījumu 2017.–2019.gada attiecīgajā periodā. Norādām, ka šie nosacījumi nav samērīgi ar nosacījumiem atbalsta sniegšanai citās nozarēs (piemēram, citās nozarēs atbalsta saņemšanai apgrozījumam kritumam jābūt vismaz 20 % apmērā, un to vērtē pret 2019. vai pat pret 2020.gada attiecīgo periodu nevis pret 2017.-2019.gada attiecīgo periodu). Vienlaikus noteikumu projektā paredzēts, ka ieņēmumu atbalsta apmēru nosaka un piešķir par vidējo EBIT (uzņēmuma darbības neto ienākums pamatdarbības nozarē pirms procentu un ienākumu nodokļa maksājumiem) samazinājumu salīdzinājumā ar vidējo EBIT vērtību 2017.–2019. gada attiecīgajā periodā, kas arī nav samērīgi ar situāciju citās nozarēs. Papildus vēršam uzmanību, ka anotācijas I sadaļas 2.punktā ir sniegta informācija, ka mājputnu nozare strādā ar mazu apgrozījuma rentabilitāti, kas nepārsniedz 5%, attiecīgi nozares uzņēmumiem zaudējumi jau virs 5% apdraud to pastāvēšanu un tie ir spiesti pārtraukt attīstības projektus, vai, ja tos nevar pārtraukt, cieš vēl lielākus zaudējumus. Norādām, ka apgrozījuma rentabilitāte parāda, cik ienesīgs ir katrs apgrozītais *euro* un to aprēķina bruto peļņu dalot ar neto apgrozījumu, tomēr noteikumu projektā kā kritērijs ir noteikts nevis neto apgrozījuma rentabilitātes kritums, bet gan tikai neto apgrozījuma kritums 5% apmērā. Ņemot vērā minēto, lūdzam pārskatīt noteikumu projektā un anotācijā minētos nosacījumus un skaidrojumus, attiecīgi precizējot tos vai sniedzot papildu pamatojumu. Vienlaikus atgādinām, ka Valsts kontrole ir sniegusi savu vērtējumu par 2020.gadā sniegto valsts atbalstu lauksaimniecībai, lai mazinātu Covid-19 izplatības negatīvo ietekmi, attiecīgi tajā veiktie secinājumi būtu jāņem vērā, izstrādājot jaunus atbalsta nosacījumus un nodrošinot efektīvu valsts budžeta līdzekļu izmantošanu tam paredzētajam mērķim.  | **Panākta vienošanās** | Skatīt Anotācijas I. sadaļas 2.punktu |
| 2. | 11. Kopējais šajos noteikumos noteiktais atbalsta apmērs nepārsniedz 9  350 000 *euro*, no tā ieņēmumu atbalsts 7 600 000 *euro* un izmaksu atbalsts 1 750 000 *euro*. | 2.Noteikumu projekta 11.punktā paredzēts, ka noteikumos noteiktais atbalsta apmērs nepārsniedz 10 000 000 *euro*, vienlaikus anotācijā norādīts, ka kopējā nepieciešamā atbalsta summa ir 9 350 000 *euro*. Ņemot vērā minēto, lūdzam noteikumu projektā vai anotācijā veikt precizējumus, lai sniegtā informācija nav pretrunīga. Papildus norādām, ka šī noteikumu projektā paredzētais finansējuma apmērs un Finanšu ministrijā saskaņošanai saņemtajos noteikumu projektos par atbalstu cūkkopības nozarei un grozījumiem Ministru kabineta 2020.gada 14.aprīļa noteikumos Nr.219 “Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi” paredzētais finansējums kopā pārsniedz to finansējuma apmēru, kas paredzēts Zemkopības ministrijas sagatavotajā Ministru kabineta rīkojuma projektā “Grozījumi Ministru kabineta 2021. gada 17. februāra rīkojumā Nr. 96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””” atbalstam ražotājiem lauksaimniecības, zivsaimniecības un pārtikas nozarē, tostarp cūkkopībā un mājputnu ražošanā, lai mazinātu Covid-19 izplatības negatīvo ietekmi.  | **Panākta vienošanās** | 11. Kopējais šajos noteikumos noteiktais atbalsta apmērs nepārsniedz 9  350 000 *euro*, no tā ieņēmumu atbalsts 7 600 000 *euro* un izmaksu atbalsts 1 750 000 *euro*..  |
| 3. | Anotācijas I. sadaļas 2.punkts  | 3.Ņemot vērā, ka noteikumu projektā paredzētā atbalsta pretendents ir juridiska persona, lūdzam anotācijā skaidrot, kādos gadījumos var iestāties noteikumu projekta 13.punktā minētais, ka atbalsta attaisnotajos izdevumos iekļauj pievienotās vērtības nodokli, ja tas nav atgūstams no valsts budžeta. | **Panākta vienošanās** | Skatīt anotācijas I. sadaļas 2.punktu  |
| 4. | Anotācijas I. sadaļas 2.punkts | 4.Lūdzam anotācijā skaidrot noteikumu projekta 14.punktā noteiktos nosacījumus atbalsta saņēmēja darbības nepārtraukšanai un atbalsta neatgūšanai. | **Panākta vienošanās** | Skatīt anotācijas I. sadaļas 2.punktu |
| 5. | Anotācijas I. sadaļas 2.punkts  | 5.Lūdzam anotācijā skaidrot noteikumu projekta 18.2.apakšpunktā paredzēto, kāpēc vismaz 1000 mājputnu reģistrācija ir vērtējama uz 2020. un 2021.gada janvāri. | **Panākta vienošanās** | Skatīt anotācijas I. sadaļas 2.punktu |
| 6. | Anotācijas I. sadaļas 2.punkts | 6.Lūdzam anotācijā sniegt skaidrojumu par noteikumu projekta 19.punktā paredzēto un vai tas nav pretrunā ar noteikumu projekta 18.punkta ievaddaļā noteikto. | **Panākta vienošanās** | Skatīt anotācijas I. sadaļas 2.punktu |
| 7. | Anotācijas I. sadaļas 2.punkts | 7.Lūdzam anotācijā skaidrot, kā Lauku atbalsta dienests pārliecināsies par noteikumu projekta 23. un 30.punktā noteiktās iesniedzamās informācijas pareizību. | **Panākta vienošanās** | Skatīt anotācijas I. sadaļas 2.punktu |
| 8. | 24. Dienests lēmumu par atbalsta apmēru pieņem līdz 2021. gada 15. decembrim un atbalstu izmaksā līdz 2021. gada 31. decembrim. 31. Dienests lēmumu par izmaksu atbalsta piešķiršanu pieņem līdz 2021. gada 15. decembrim un atbalstu izmaksā līdz 2021. gada 31. decembrim. Par atbalsta piešķiršanas datumu uzskatāms datums, kurā pieņemts lēmums par atbalsta piešķiršanu. | 8.Ievērojot to, ka atbalsta periods gan ieņēmumu, gan izmaksu atbalstam atbilstoši noteikumu projekta 18.punktam un 26.3.apakšpunktam ir 2021.gada 31.maijs, lūdzam pārskatīt noteikumu projekta 23. un 30.punktā noteiktos termiņus atbalsta pieteikumiem (šobrīd 1.augusts) un noteikumu projekta 24. un 31.punktā noteiktos termiņus lēmuma pieņemšanai par atbalsta piešķiršanu (šobrīd 15.decembris) un izmaksai (šobrīd 31.decembris), tos attiecīgi saīsinot. | **Panākta vienošanās** | 15. Dienests lēmumu par atbalsta apmēru pieņem ne vēlāk kā līdz 2021. gada 15. decembrim un atbalstu izmaksā ne vēlāk kā līdz 2021. gada 31. decembrim. Lēmuma pieņemšanas diena uzskatāma par atbalsta piešķiršanas dienu. |
| 9. | Anotācijas I. sadaļas 2.punkts | 9.Lūdzam anotācijā skaidrot noteikumu projekta 25.punktā noteikto, ka izmaksu atbalsta apmērs vienam pretendentam nevar pārsniegt 10 000 000 *euro*, ja noteikumu projekta 11.punktā tiek noteikts, ka izmaksu atbalstam pieejamais finansējums ir 2 000 000 *euro*. | **Panākta vienošanās** | Skatīt anotācijas I. sadaļas 2.punktu |
| 10. | Anotācijas I. sadaļas 2.punkts | 10.Anotācijas I sadaļas 2.punktā ir sniegta informācija, ka mājputnu uzņēmumu ieņēmumi ir būtiski samazinājušies, radot zaudējumus, un ka tas ir noticis pārdošanas ieņēmumu krituma dēļ, samazinoties gan pārdošanas cenai, gan pārdoto olu un putnu gaļas apjomam, vienlaicīgi nepastāvot iespējai samazināt būtisku daļu izmaksu. Lūdzam minēto informāciju anotācijā pamatot ar reāliem statistikas datiem.  | **Panākta vienošanās** | Skatīt anotācijas I. sadaļas 2.punktu |
| 11. | Anotācijas III sadaļas 6.punkts | 11.Lūdzam anotācijas III sadaļas 6.punktā sniegt detalizētāku aprēķinu plānotajam atbalsta apmēram, ņemot vērā noteikumu projekta 11.punktā noteikto atbalsta apmēra sadalījumu ieņēmumu un izmaksu atbalstam un atbilstoši noteikumu projektā  ietvertajiem kritērijiem, kādā atbalsts aprēķināms un piešķirams. Šobrīd anotācijas III sadaļā sniegtais pamatojums ir ļoti vispārīgs un nepietiekams un nesniedz pārliecību, ka atbalsta nepieciešamība un apmērs ir izvērtēts pēc būtības.  | **Panākta vienošanās** | Skatīt anotācijas III. sadaļas 6.punktu |
| 12. | Anotācijas III sadaļas 8.punkts | 12.Lūdzam precizēt anotācijas III sadaļas 8.punktā sniegto informāciju, ievērojot, ka Zemkopības ministrija ir izstrādājusi Ministru kabineta rīkojuma projektu “Grozījumi Ministru kabineta 2021. gada 17. februāra rīkojumā Nr. 96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””, ar kuru tiek grozīts Ministru kabineta 2021.gada 17.februāra rīkojuma Nr.96. Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” 1.2.apakšpunkts.  | **Panākta vienošanās** | Skatīt anotācijas III. sadaļas 8.punktu |
| 13 | Anotācijas III sadaļas aiļu nosaukumi | 13.Lūdzam anotācijas III sadaļas aiļu nosaukumos precizēt norādītos gadus atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 32.punktā noteiktajam, kā arī aizpildīt tukšos laukus 4. un 5.punktā un tā apakšpunktos, ņemot vērā instrukcijas 33.punktā noteikto – ja projekts neietekmē atsevišķus finanšu ietekmes rādītājus, tad attiecīgajos laukos ieraksta “0”. | **Panākta vienošanās** | Skatīt anotācijas III sadaļas aiļu nosaukumus |
| 14. | Kārtība, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai mājputnu nozarē | **Tieslietu ministrija**1. Vēršam uzmanību, ka noteikumu projekta nosaukums neatbilst Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – MKN. 108) 90. un 91. punktam, kas noteic, ka noteikumu projekta nosaukumu veido iespējami īsu un atbilstošu likumā noteiktajam pilnvarojumam Ministru kabinetam un noteikumu saturam, vārdus “kārtība”, “noteikumi” v.tml. rakstot kā nosaukuma pēdējo vārdu. Attiecīgi lūdzam precizēt projektu. | **Panākta vienošanās** | Noteikumi par valsts atbalstu Covid-19 izplatības negatīvās ietekmes mazināšanai mājputnu nozarē |
| 15. | Kārtība, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai mājputnu nozarē*Izdoti saskaņā ar* [*Lauksaimniecības un lauku attīstībaslikuma*](https://likumi.lv/ta/id/87480-lauksaimniecibas-un-lauku-attistibas-likums)[*5. panta*](https://likumi.lv/ta/id/87480-lauksaimniecibas-un-lauku-attistibas-likums#p5) *ceturto un septīto daļu* | 2. Projekta izdošanas tiesiskais pamats, kā arī projekta nosaukums norāda uz to, ka projektā ietverti jautājumi saistībā ar atbalsta administrēšanu un uzraudzību. Norādām, ka projektā skaidri nevar identificēt minētos jautājumus, jo atbilstoši pašreizējai projekta redakcijai projektā ietverti jautājumi tikai par atbalsta piešķiršanu. Ņemot vērā minēto, lūdzam precizēt projektu vai projekta izdošanas tiesisko pamatu un nosaukumu. | **Panākta vienošanās** | Noteikumi par valsts atbalstu Covid-19 izplatības negatīvās ietekmes mazināšanai mājputnu nozarē*Izdoti saskaņā ar* [*Lauksaimniecības un lauku attīstības* *likuma*](https://likumi.lv/ta/id/87480-lauksaimniecibas-un-lauku-attistibas-likums)[*5. panta*](https://likumi.lv/ta/id/87480-lauksaimniecibas-un-lauku-attistibas-likums#p5) *ceturto daļu* |
| 16. | Skatīt noteikumu projekta tekstu | 3. Norādām, ka projekta 1. punktā ietverts saīsinājums “atbalsts”, savukārt tālāk projektā ietverti saīsinājumi “ieņēmumu atbalsts” un “izmaksu atbalsts”. Uzsveram, ka saskaņā ar juridiskās tehnikas prasībām konkrētiem saīsinājumiem jābūt viennozīmīgi skaidriem. Šajā gadījumā diemžēl regulējums veidots tā, ka konkrētos saīsinājumus var sajaukt. Attiecīgi lūdzam precizēt projektu. | **Panākta vienošanās** | Skatīt noteikumu projekta tekstu |
| 17. | 2.1. mājputni – Komisijas 2008. gada 16. jūnija Regulas (EK) Nr. 543/2008 par kārtību, kādā piemērojama Padomes Regula (EK) Nr. 1234/2007 attiecībā uz mājputnu gaļas tirdzniecības standartiem, 1. panta 1. punkta "a" apakšpunkta izpratnē; | 4. Projekta 2.1. apakšpunktā norādīts, ka mājputni projektā saprotami Komisijas 2008. gada 16. jūnija Regulas (EK) Nr. 543/2008 par kārtību, kādā piemērojama Padomes Regula (EK) Nr. 1234/2007 attiecībā uz mājputnu gaļas tirdzniecības standartiem, 1. panta 1. punkta "a" apakšpunkta izpratnē. Norādām, ka minētajā regulas vienībā skaidrotas tikai mājas vistas, nevis visi mājputni. Attiecīgi lūdzam sniegt skaidrojumu, vai šādi nepamatoti nav ierobežota mājputnu izpratne, nepieciešamības gadījumā precizējot projektu. | **Panākta vienošanās** | 2.1. mājputni – Komisijas 2008. gada 16. jūnija Regulas (EK) Nr. c par kārtību, kādā piemērojama Padomes Regula (EK) Nr. 1234/2007 attiecībā uz mājputnu gaļas tirdzniecības standartiem, 1. panta 1. punkta "a" apakšpunkta izpratnē; |
| 18. | Skatīt noteikumu tekstu. | 5. Projektā daudzviet lietots termins “uzņēmums”. Norādām, ka saskaņā ar Komerclikuma 18. pantu termins “uzņēmums” apzīmē organizatoriski saimniecisku vienību (objektu) un nevis komercdarbības vai saimnieciskās darbības subjektu. Ņemot vērā minēto, lūdzam precizēt projektu, termina “uzņēmums” vietā izmantojot terminu “saimnieciskās darbības veicējs” (kas aptver visplašāko personu loku, kas veic jebkāda veida saimniecisko darbību) vai “komersants” (kas saturiski aptver šaurāku personu loku, nekā termins “saimnieciskās darbības veicējs”). | **Panākta vienošanās** | Skatīt noteikumu tekstu.  |
| 19. | 10. Atbalsta pretendents, kas nodarbojas ar lauksaimniecības produktu pārstrādi nav tiesīgs atbalstu pilnībā vai daļēji nodod primāro lauksaimniecības produktu ražotājam. | 6. Projekta 10. punktā norādīts, ka “atbalsta pretendents, kas nodarbojas ar lauksaimniecības produktu pārstrādi, nav tiesīgs atbalstu pilnībā vai daļēji nodod primāro lauksaimniecības produktu ražotājam”. Izsakām bažas par projekta 10. punkta piemērošanu praksē, jo Tieslietu ministrijas ieskatā, ja abi subjekti sadarbojas, tad, piemēram, nododot materiālas vērtības, šis punkts varētu tikt pārkāpts. Attiecīgi lūdzam sniegt skaidrojumu, kā projekta 10. punkts tiks realizēts praksē vai precizēt projektu. | **Panākta vienošanās**  | 10. Atbalsta pretendents, kas nodarbojas ar lauksaimniecības produktu pārstrādi, nav tiesīgs atbalstu ne pilnībā, ne daļēji nodod primāro lauksaimniecības produktu ražotājam. |
| 20. | 11. Kopējais šajos noteikumos noteiktais atbalsta apmērs nepārsniedz 9 350 000 *euro*, no tā ieņēmumu atbalsts 7 600 000 *euro* un izmaksu atbalsts 1 750 000 *euro*.12. Ja pieprasītais atbalsts pārsniedz kopējo atbalstam pieejamo finansējumu, dienests proporcionāli samazina izmaksājamā atbalsta apmēru. | 7. Norādām, ka projekta 12. punkts kopsakarā ar projekta 11. punktu ir lieks, jo tā regulējums izriet no projekta 11. punkta. Attiecīgi lūdzam svītrot projekta 12. punktu. | **Panākta vienošanās** | 11. Kopējais šajos noteikumos noteiktais atbalsta apmērs nepārsniedz 9 350 000 *euro*, no tā ieņēmumu atbalsts — 7 600 000 *euro* un izmaksu atbalsts — 1 750 000 *euro*.12. Ja pieprasītais atbalsts pārsniedz kopējo atbalstam pieejamo finansējumu, dienests proporcionāli samazina izmaksājamā atbalsta apmēru. |
| 21. | Skatīt noteikumu projekta 5., 15. un 18. un 26 punktu | 8. Projektā ietvertas vairākas normas, kas raksturo atbalsta pretendentu, piemēram, projekta 5., 15. un 18. punkts. Norādām, ka šāds regulējums ir fragmentārs un grūti uztverams, jo prasības atbalsta pretendentam nav regulētas vienuviet. Attiecīgi lūdzam precizēt projektu, vienuviet norādot tās prasības, kuras attiecināmas uz visiem atbalsta pretendentiem. | **Panākta vienošanās** | Skatīt noteikumu projekta 5., 18. un 25.punktu.  |
| 22. | 18.4. šo noteikumu 15.1. apakšpunktā minētā atbalsta pretendenta vidējais neto apgrozījums primārajā lauksaimnieciskajā ražošanā vai lauksaimniecības produktu pārstrādē atbalsta periodā ir vismaz 18.5. šo noteikumu 15.2. un 15.3. apakšpunktā minētā atbalsta pretendenta vidējais neto apgrozījums primārajā lauksaimnieciskajā ražošanā vai lauksaimniecības produktu pārstrādē uz pārdošanas vienību atbalsta periodā ir vismaz par pieciem procentiem zemāks salīdzinājumā ar neto apgrozījumu 2017.–2019. gada attiecīgajā periodā. | 9. Lai novērstu projekta normu dublēšanos, lūdzam apvienot projekta 18.4. un 18.5. apakšpunktu. | **Panākta vienošanās** | 18.4. šo noteikumu 5.1. apakšpunktā minētā atbalsta pretendenta vidējais neto apgrozījums primārajā lauksaimnieciskajā ražošanā vai lauksaimniecības produktu pārstrādē atbalsta periodā ir vismaz par pieciem procentiem zemāks salīdzinājumā ar neto apgrozījumu 2017.—2019. gada attiecīgajā periodā; 18.5. šo noteikumu 5.2. un 5.3. apakšpunktā minētā atbalsta pretendenta vidējais neto apgrozījums primārajā lauksaimnieciskajā ražošanā vai lauksaimniecības produktu pārstrādē par pārdošanas vienību atbalsta periodā ir vismaz par pieciem procentiem zemāks salīdzinājumā ar neto apgrozījumu 2017.—2019. gada attiecīgajā periodā. |
| 23. | 22. Atbalsta apmēru aprēķinapēcšādas formulas:A = *EBIT*2017.–2019. – *EBIT*2020./2021., kur:A – atbalsta apmērs (*euro*);*EBIT*2017.–2019 – vidējā *EBIT* vērtība 2017.–2019. gadā, kura atbilst atbalsta periodam (*euro*);EBIT2020./2021. – vidējā *EBIT* vērtība atbalsta periodā. | 10. Lūdzam izvērsti skaidrot, kā praksē tiks nodrošināta projekta 22. punkta piemērošana. Uzsveram, ka attiecīgais regulējums saistīts ar padziļinātām grāmatvedības zināšanām un varētu būt slogs lauksaimniekiem. Iespēju robežās lūdzam nodrošināt, ka tiek ievērots privātpersonu interešu prioritātes princips un valsts iestāde palīdzētu atbalsta pretendentam šajā gadījumā. Nepieciešamības gadījumā lūdzam papildināt projektu. | **Panākta vienošanās**. | 22. Atbalsta apmēru aprēķinapēcšādas formulas:A = *EBIT*2017.–2019. – *EBIT*2020./2021., kur:A – atbalsta apmērs (*euro*);*EBIT*2017.–2019 — vidējā *EBIT* vērtība 2017.—2019. gadā, kura atbilst atbalsta periodam (*euro*);EBIT2020./2021. — vidējā *EBIT* vērtība atbalsta periodā.. |
| 24. | 23.2. informāciju par citu ierobežota apmēra atbalstu, kas piešķirts vai pieprasīts saskaņā ar pagaidu regulējumu, norādot iestādi, kas izmaksāja atbalstu, normatīvo aktu, uz kuru pamatojoties atbalsts piešķirts, un, ja attiecināms, atmaksātā atbalsta apmēru;30.3. informāciju par atbalstu par nesegtajām pastāvīgām izmaksām, kurš piešķirts vai pieprasīts saskaņā ar pagaidu regulējumu, norādot iestādi, kas izmaksāja atbalstu, normatīvo aktu, uz kuru pamatojoties atbalsts piešķirts, un, ja attiecināms, atmaksātā atbalsta apmēru. | 11. Lūdzam projekta 23.2. un 30.3. apakšpunktā veidot atsauci uz normatīvajiem aktiem saskaņā ar MKN. 108. 3.7. apakšnodaļu. | **Panākta vienošanās** | 23.2. informāciju par citu ierobežota apmēra atbalstu, kas piešķirts vai pieprasīts saskaņā ar pagaidu regulējumu, norādot iestādi, kura izmaksāja atbalstu, normatīvo aktu, uz kuru pamatojoties atbalsts piešķirts, un, ja attiecināms, atmaksātā atbalsta apmēru;30.3. informāciju par atbalstu par nesegtajām pastāvīgām izmaksām, kurš piešķirts vai pieprasīts saskaņā ar pagaidu regulējumu, norādot iestādi, kas izmaksāja atbalstu, normatīvo aktu, uz kuru pamatojoties atbalsts piešķirts, un, ja attiecināms, atmaksātā atbalsta apmēru. |
| 25. | 24. Dienests lēmumu par atbalsta apmēru pieņem līdz 2021. gada 15. decembrim un atbalstu izmaksā līdz 2021. gada 31. decembrim. 31. Dienests lēmumu par izmaksu atbalsta piešķiršanu pieņem līdz 2021. gada 15. decembrim un atbalstu izmaksā līdz 2021. gada 31. decembrim. Par atbalsta piešķiršanas datumu uzskatāms datums, kurā pieņemts lēmums par atbalsta piešķiršanu. | 12. Projekta 24. punktā norādīts, ka “dienests lēmumu par atbalsta apmēru pieņem līdz 2021. gada 15. decembrim un atbalstu izmaksā līdz 2021. gada 31. decembrim”, lai arī atbalsta pretendents iesniegumu iesniedz līdz 2021. gada 1. augustam. Saskaņā ar Administratīvā procesa likuma 64. panta pirmo daļu ja administratīvā lieta ierosināta uz iesnieguma pamata, iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā — īsāks termiņš administratīvā akta izdošanai.No minētā izriet, ka, ja nav iespējams pierādīt, ka, ja pagarinātais termiņš izriet no likuma vai augstāka normatīvā akta, tad noteikumos nosakāms mēneša vai īsāks termiņš lēmuma par atbalstu pieņemšanai. Ievērojot minēto, lūdzam precizēt projektu vai sniegt attiecīgu skaidrojumu. Minētais attiecas arī uz projekta 31. punktu. | **Panākta vienošanās** | 15. Dienests lēmumu par atbalsta apmēru pieņem ne vēlāk kā līdz 2021. gada 15. decembrim un atbalstu izmaksā ne vēlāk kā līdz 2021. gada 31. decembrim. Lēmuma pieņemšanas diena uzskatāma par atbalsta piešķiršanas dienu. |
| 26. | Skatīt noteikumu projekta anotāciju | 13. Projektā norādītas atsauces uz Eiropas Komisijas 2020. gada 19. marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863). Apzināmies, ka šāda atsauce ietverta citos spēkā esošos Ministru kabineta noteikumos, kā arī iepriekš līdzīgu projektu saskaņošanas laikā norādīts, ka šādu prasību uztur Eiropas Komisija, lai piešķirtu atbalstu privātpersonām. Tomēr neatkarīgi no tā, ka Tieslietu ministrija šādu iepriekš izteiktu iebildumu ir izņēmuma gadījumā saskaņojusi privātpersonu interešu prioritātes dēļ, tomēr šāda atsauce nav juridiski korekta, jo pats paziņojums nav juridiski saistošs. Attiecīgi lūdzam papildināt projekta anotāciju, norādot, ka šī atsauce veidojama izņēmuma gadījumā ievērojot Eiropas Komisijas prasības, kā arī privātpersonu intereses Covid-19 laikā. Tāpat lūdzam saistībā ar šo atsauci papildināt projekta anotācijas V sadaļas 3. punktu saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 59. punktu. | **Panākta vienošanās** | Skatīt noteikumu projekta anotāciju |
| 27. | Skatīt noteikumu projekta anotāciju | 14. Ņemot vērā, ka projekts aizstāj 2020.gada 14.apriļa noteikumus Nr. 219 “Kārtība kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi” lūdzam papildināt projekta anotāciju ar skaidrojumu, kuras minēto noteikumu prasības vairs nav aktuālas un kuras prasības projektā ir uzskatāmas par regulējuma papildinājumiem saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 14. punktu | **Panākta vienošanās** | Skatīt noteikumu projekta anotāciju |
| 28. | Anotācijas I. sadaļas 2.punkts | **Finanšu ministrija** 1.Anotācijas I sadaļas 2.punktā ir sniegta papildu informācija, kas paskaidro apgalvojumu, ka mājputnu uzņēmumu ieņēmumi ir būtiski samazinājušies, radot zaudējumus, kā to Finanšu ministrija lūdza savā atzinumā, tomēr nav pievienots norādīto datu avots. Ņemot vērā minēto, lūdzam šai informācijai par ieņēmumu, cenu un eksporta samazinājumu pievienot sniegto datu avotu. | **Panākta vienošanās** | Skatīt Anotācijas I. sadaļas 2.punktu |
| 29. | 24. Izmaksu atbalstu piešķir, nepārsniedzot pagaidu regulējumā noteikto nesegtu pastāvīgo izmaksu atbalsta apmēru 10 000 000 *euro* vienam pretendentam. | 2.Ņemot vērā noteikumu projekta 24.punktā noteikto un anotācijā sniegto informāciju, ka faktiski situācija ar atbalstu 10 000 000 *euro* apmērā vienam pretendentam nevar iestāties, jo izmaksu atbalsta kopējais apmērs ir 1 750 000 *euro* saskaņā ar noteikumu projekta 11.punktu, lūdzam izvērtēt, vai noteikumu projekta 24.punkts nebūtu precizējams, paredzot, ka noteiktais ierobežojums attiecas uz kumulatīvo atbalstu. | **Panākta vienošanās** | 24. Izmaksu atbalstu piešķir, nepārsniedzot pagaidu regulējumā noteikto **kopīgo** nesegtu pastāvīgo izmaksu atbalsta apmēru 10 000 000 *euro* vienam pretendentam. |
| 30. | Anotācijas III sadaļa | 3.Vēršam uzmanību, ka izziņas II sadaļas 13.punktā minētais Finanšu ministrijas iebildums nav ņemts vērā, jo attiecīgie labojumi anotācijas III sadaļā nav veikti, tāpēc atkārtoti lūdzam anotācijas III sadaļas izmaiņu aiļu nosaukumos precizēt gadus atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 32.punktā noteiktajam (n+1 gads ir 2022.gads un n+2 gads ir 2023.gads), kā arī aizpildīt tukšos laukus 4. un 5.punktā un tā apakšpunktos, ņemot vērā instrukcijas 33.punktā noteikto – ja projekts neietekmē atsevišķus finanšu ietekmes rādītājus, tad attiecīgajos laukos ieraksta “0”. | **Panākta vienošanās** | Anotācijas III sadaļas |
| Atbildīgā amatpersona |     |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Marats Vasariņš

|  |
| --- |
| (par projektu atbildīgās amatpersonas vārds un uzvārds) |
| Zemkopības ministrijas Tirgus un tiešā atbalsta departamenta Pārtikas nozares nodaļas vecākais referents  |
| (amats) |
| Tālr. 67027425 |
| (tālruņa un faksa numurs) |
| Marats.Vasarins@zm.gov.lv |
| (e-pasta adrese) |